### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 25. juni 2025 har vedtaget Magistratens foranstående indstilling af 17. juni 2025.

Enhedslisten de Rød-Grønnes byrådsgruppe kunne ikke tiltræde indstillingen og ønskede vedlagte mindretalsudtalelse medsendt i høring.

###

Offentlig fremlæggelse af forslag til Lokalplan nr. 1165, [adresse], blandet bolig og erhverv ved [adresse] i [adresse] og Tillæg nr. 112 til Kommuneplan 2017.

### Resume

Lokalplanområdet er hovedsageligt privatejet, har en størrelse på ca. 12.700 m2 og ligger ved [adresse], [adresse] og [adresse].

Lokalplanen er udarbejdet efter anmodning fra de private grundejere med formål om at etablere tre bebyggelser langs [adresse], som involverer en revitalisering af [adresse].

Planen muliggør op til 23.040 m² bebyggelse, fordelt i tre delområder. Der kan opføres maksimalt 294 boliger og 3.000 m2 butikker.

Der er udarbejdet et kommuneplantillæg, som øger byggemuligheden og ændrer anvendelsen, og der foreligger forslag til udbygningsaftaler med projektudviklerne.

Der har været afholdt åbne og indbudte borgermøder, samt en digital høring. Der er stor offentlig interesse i lokalplanen.

### Beslutningspunkter

Det indstilles, at

1)forslag til Lokalplan nr. 1165 og tillæg nr. 112 til Kommuneplan 2017 godkendes til offentlig fremlæggelse i 8 ugers høring.

2)udkast til udbygningsaftale offentliggøres. Aftalen vil blive forelagt til godkendelse i endelig form ved plan-forslagenes endelige behandling.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-06-2025

Emily Mathiasen: 9

Fremsendes til [adresse] med bemærkning, at Magistraten i mødet den 17. juni 2025 anbefaler, at byrådet tiltræder Magistratsafdelingen for Teknik og Miljøs indstilling af 2. juni 2025.

Socialdemokratiet tog forbehold.